LÕPPKASUTAJA LITSENTSILEPING
LÕPPKASUTAJA LITSENTSILEPINGUGA KAASNEV TARKVARA ("TARKVARA") ON LITSENTSEERITUD AINULT TEILE, TINGIMUSEL, ET AKTSEPTEERITE KÕIKI KÄESOLEVA LITSENTSILEPINGU TINGIMUSI. PALUN LUGEGE TINGIMUSI TÄHELEPANELIKULT. KLÕPSATES NUPPU "JAH" KINNITATE, ET OLETE LITSENTSILEPINGU LÄBI LUGENUD, SEDA MÕISTNUD JA NÕUSTUTE SELLE TINGIMUSTEGA. KUI TE NIMETATUD TINGIMUSTEGA EI NÕUSTU, SIIS TE EI SAA TARKVARA LITSENTSI JA TE PEAKSITE VAJUTAMA NUPPU "EI", ET KATKESTADA INSTALLIPROTSESS. TARKVARA IGASUGUNE KASUTAMINE KEHTESTAB LEPINGU ALLTOODUD TINGIMUSTEL. LÕPPKASUTAJA LITSENTSILEPING ON TEIE JA ETTEVÕTTE BROADCOM CORPORATION ("BROADCOM") VAHELINE SIDUV LEPING.
Käesoleva lõppkasutaja litsentsilepingu mõistes tähendab "teie" inimest, kes soovib Tarkvara kasutada.
1.	Litsents. Lepingu tingimuste kohaselt antakse teile käesolevaga isiklik, all-litsentseerimatu lihtlitsents Tarkvara ühe eksemplari kasutamiseks objektkoodis, ühes arvutis või seadmes, lepingu kehtivusaja vältel. Tarkvara litsentseeritakse, mitte ei müüda. Tarkvara loetakse aktsepteerituks allalaadimisel ja/või installimisel. Litsents kaotab automaatselt kehtivuse, kui rikute mõnda Lepingu tingimust. Te võite Tarkvara üle kanda ainult koos arvuti või seadme ülekandmisega, kuhu see on installitud, juhul, kui ülekande saaja nõustub Lepingu tingimustega. 
2.	Piirangud. Broadcom ja/või selle tarnijad säilitavad kõik õigused, tiitlipärase õiguse ja huvid Tarkvara suhtes ja kõik õigused, mida käesolevaga otseselt teile ei anta, jäävad Broadcomile ja selle tarnijatele. Te ei tohi Tarkvara kopeerida (välja arvatud ühe varukoopia tegemine isiklikuks tarbeks), levitada, rentida, liisida, laenata, modifitseerida ega luua sellest tuletistöid, adapteerida, tõlkida, esitada, esitleda, all-litsentseerida ega üle kanda. Te ei tohi Tarkvara pöördprojekteerida, pöördassembleerida ega dekompileerida, välja arvatud ulatuses, mil määral see piirang on otseselt keelatud kehtivate seadustega. Te ei tohi Tarkvara otseselt ega kaudselt ühelegi teisele Bluetooth silikoonlahenduse või Bluetooth tarkvarapaketi tootjale avaldada, välja anda, levitada ega muul viisil anda. Te ei tohi eemaldada ega modifitseerida ühtegi märgistust, märget ega teadaannet Broadcomi omandiõiguse kohta. Igasugused volitamata modifikatsioonid, tuletistööd, tõlked või mis tahes muu intellektuaalne omand, mis on loodud otseselt või kaudselt Tarkvara või selle komponente või täiendusi kasutades või nendele viidates, kuuluvad eranditult Broadcomile või vastavalt selle tarnijatele, ja te loovutate käesolevaga mis tahes ja kõik õigused (sh piiranguteta moraalsed õigused) Broadcomile või vastavalt selle tarnijatele. Nõustute käesolevaga viivitamatult esitama Broadcomile või selle tarnijatele nende nõudmisel täiendavaid dokumente, et kehtestada nimetatud loovutamine juriidiliselt või äriliselt. Loovutate käesolevaga mis tahes õigused, mis on saadud rikkudes eelnevat, rakendades mõne muu riigi seadusandlust või mõnel muul viisil. Tarkvara võib sisaldada litsentsihaldustarkvara, mis piirab teiepoolset Tarkvara kasutamist. 
3.	Garantii puudub. TARKVARA TARNITAKSE "NAGU ON" JA ILMA IGASUGUSE OTSESE, KAUDSE EGA SEADUSES ETTE NÄHTUD GARANTII JA TINGIMUSTETA, JA BROADCOM JA SELLE TARNIJAD LOOBUVAD IGASUGUSTEST OTSESTEST GARANTIIDEST TIITLIPÄRASELE ÕIGUSELE, RIKKUMISTE VASTU, TURUSTATAVUSELE JA KASUTUSKÕLBLIKKUSELE. Eelnevat piiramata ei taga Broadcom ega selle tarnijad Tarkvara pidevat, vigadeta, turvalist ega viirusevaba tööd. Mõnes kohtupiirkonnas pole lubatud kaudsetest garantiidest lahti öelda, seega ei pruugi eelnev lahtiütlemine teile kehtida. Käesolev garantii annab teile kindlad juriidilised õigused ning teil võib olla kehtivate seaduste alusel ka teisi seaduslikke õigusi.
4.	Vastutuse piiramine. MITTE MINGIL JUHUL EI VÕTA BROADCOM EGA SELLE TARNIJAD ENDALE VASTUTUST MIS TAHES SAAMATAJÄÄNUD KASUMI VÕI MUUDE KAUDSETE, ETTENÄGEMATUTE EGA ERILISTE KAHJUDE EEST (KUIDAS TAHES TEKKINUD, SH HOOLETUSE TÕTTU) SEOSES TARKVARA JA KÄESOLEVA LEPINGUGA. Mitte mingil juhul ei ületa Broadcomi või selle tarnijate vastutus Tarkvara eest, sõltumata tegevuse vormist, $250.
5.	Hooldus ja tugi puudub. Broadcom pole kohustatud pakkuma tarkvarale värskendusi, täiendusi või hooldust, tehnilist ega muud tuge.
6.	Eksport. Te ei tohi Tarkvara eksportida ega reeksportida, välja arvatud täielikus vastavuses kehtivate rahvusvaheliste ja riiklike seadustega ja eeskirjadega.
7.	Lõpetamine. Broadcomil on õigus lõpetada teie Tarkvara kasutusõigus juhul, kui (i) te rikute lõppkasutaja litsentsilepingu mis tahes tingimust; või (ii) olete sunnitud esitama avalduse või vabastusavalduse mis tahes pankroti, reorganiseerimise, maksejõuetuse või moratooriumi korral, või mis tahes muu maksevabastuse või võlgnikega seotud seadus(t)e tõttu, kui nimetatud avaldust ei tühistata kuuekümne (60) päeva jooksul alates selle kuupäevast.
8.	Üldist. Tarkvara on "äriline objekt."  Käesolevat Lepingut reguleeritakse ja interpreteeritakse vastavalt California osariigi seadustele U.S.A.-s,  arvestamata Lepingu seadusandlike nõuetega vastuolus olevaid nõudeid. Mõlemad osapooled alluvad California seadusandlusele ja nõustuvad, et igasugune käesolevast Lepingust tulenev hagi alus lahendatakse eranditult osariigi või föderaalkohtus, mis asub Orange Countys, Californias. ÜRO Kaupade rahvusvaheliste müügilepingute konventsioonist öeldakse otseselt lahti. Kui mõni käesoleva Lepingu tingimus on kehtetu, siis see ei mõjuta Lepingu ülejäänud tingimusi. Lepingu ühegi punkti täitmata jätmine kummagi osapoole poolt pole tõlgendatav selle osapoole õigustest loobumisena, kui pole kirjalikult vastupidises kokku lepitud. Käesolev Leping on terviklik ja ainuõiguslik leping ja see asendab kõik eelnevad Broadcomi ja/või selle tarnijate ning teie vahelised (kirjalikud või suulised) lepingud ja muu suhtluse Tarkvara asjus. Lepingut võib muuta ainult kirjalikult ja mõlema osapoole allkirjadega. Juhul kui Leping tõlgitakse mõnesse muusse keelde peale inglise keele, siis on selle tõlgendamisel ülimuslik inglisekeelne versioon, “lihtsa inglisekeelse tõlgenduse” baasil.
9.	Autoriõigus © 2001 - 2009 BROADCOM CORPORATION Kõik õigused kaitstud. Hoiatus:  Seda arvutiprogrammi kaitsevad autoriõiguse seadus ja rahvusvahelised lepingud. Programmi või mõne selle osa loata reprodutseerimine või levitamine võib kaasa tuua range tsiviil- ja kriminaalkaristuse ja see antakse kohtu alla maksimaalses seaduses lubatud mahus.